**ASUMISPALVELUT**

**VAPAAEHTOISTYÖN JA ARJEN ELÄMYSTOIMINNAN YHDYSHENKILÖ**

Vapaaehtoistyön ja arjen elämystoiminnan yhdyshenkilö voi olla hoiva-avustajan tai lähihoitajan tehtävässä, mutta vastuualueena on elämyksellisen arjen edistäminen ja organisointi.

Yhdyshenkilö edistää työyksikössään arjen elämystoimintaa asiakkaiden toimintakyky huomioiden ja asiakkaita osallistaen. Hän toimii itse arjen elämysten toteuttajana ja kannustaa ja osallistaa myös muita. Yhdyshenkilölle on varattu työaikaa vastuualueen hoitamiseen esimerkiksi:

* + viikoittain 30 min. – 1h aikaa viikko-ohjelman tekoon tiimin kanssa.
	+ aikaa tarvittaessa verkostoyhteistyöhön ja vapaaehtoisten kartoittamiseen.
	+ työyksikön kokouksissa aikaa arjen elämystoiminnan asioista keskustelemiseen.
* Yhdyshenkilön tehtävänä on omassa työyksikössään pitää yllä keskustelua arjen elämystoiminnasta, kulttuurin tuomisesta asiakkaiden luo ja asukkaiden osallistamisesta.
* Hän perehtyy Keunetin terveyttä ja hyvinvointia sivustoon ja osaa opastaa muita sivuston käytössä mm. mistä voi kartoittaa vapaaehtoisystäviä ja esiintyjiä. Yhdyshenkilö on myös perehtynyt vapaaehtoistoiminnan toimintamalliin ja huolehtii että se on muidenkin tiedossa ja löydettävissä.
* Hän suunnittelee arjen tapahtumia asukkaiden ja tiimin työntekijöiden kanssa.
* Hän huolehtii, että asukkaat tietävät työyksikön elämystoiminnasta; miten he voivat osallistua elämystoimintaan ja miten sen sisältöön pääsee vaikuttamaan.
* Hän huolehtii, että työyksikössä on viikko-ohjelma esillä kaikille ja arjen elämyksiä on ohjaamassa vuorollaan työntekijät ja / tai vapaaehtoiset.
* Hän huolehtii, että työyksikössä on selkeä ja toimiva tapa viestiä vapaaehtoisten vierailuista, jotta kaikki tietävät aikataulun ja vastuuhenkilö osaa ottaa heidät vastaan.
* Yhdyshenkilö osallistuu verkostoyhteistyöhön muiden työyksiköiden yhdyshenkilöiden, sekä sosiokulttuuristen ohjaajien kanssa, jotta hyvät käytännöt saadaan kaikille tietoon.

Päivitetty 25.10.2024 KN